අදාළ සාක්ෂි ලබාදුන්නේ, ආමි මොහිදීන් සම්බන්ධයෙන් විමර්ශනය කළ අපරාධ පරීක්ෂණ දෙපාර්තමේන්තුවේ හිටපු පොලිස් පරීක්ෂණ ඩයස් පද්මලාල් විසින්.සිදුකළ ප්‍රශ්න කිරීම්වලින් හා නිවස අවට කළ සෝදිසිවලින් සැකකටයුතු දෙයක් හමුනොවූ නිසා ආමි මොහිදීන් අත්අඩංගුවට නොගත් බව ඔහු එහිදී සඳහන් කළා.ඒ වනවිටත් ආලියාර් මංසන්දියේ ඇතිව තිබු ගැටුමට අදාළව ආමි මොහිදීන් අතඩංගුවට ගැනීමට වරෙන්තුවක් නිකුත් ව තිබූ බව ඔබ දැනසිටියාදැයි කොමිසම සාක්ෂිකරුගෙන් විමසු අතර ඔහු සඳහන් කළේ, ඒ බව දැන සිටියත්, සැකයක් නොමැති නිසා අත්අඩංගුවට නොගත් බවයි.